Il-Prim Ministru Ingliż Boris Johnson saħaq li r-Renju Unit jinsab f'mument kritiku fil-ġlieda kontra l-Coronavirus. F'konferenza tal-aħbarijiet ilbieraħ, Johnson m'eskludiex li jiddaħlu aktar miżuri ristrettivi. Dan wara li l-ġimgħa li għaddiet r-Renju Unit introduca set ta' miżuri ġodda fosthom dwar il-ħinijiet ta' operat tal-ħwienet tax-xorb u r-ristoranti li jridu jagħlqu sal-10 ta' filgħaxija. Minn Downing Street Johnson qal li minkejja dan, il-pajjiż jinsab preparat aktar minn qatt qabel biex jissilet kontra l-pandemija. Semma kif sal-aħħar t'Ottubru r-Renju Unit qiegħed jippjana biex jagħmel mal-500,000 test kuljum. Id-diskors ta' Johnson sar ftit sigħat wara li tħabbar li ġew ikkonfermati aktar minn seba t'elef każ ġdid u 71 mewta fir-Renju Unit bil-maġġor parti tal-każi fl-Ingilterra.